Juta Kivimäe
Juta Kivimäe (sündinud 10. detsembril 1952 Pärnus) on eesti kunstiajaloolane ja kirjanik. Juta Kivimäe on sündinud Pärnus arstide peres. 1953. aastal koliti Tallinna. Ta lõpetas 1971. aastal Tallinna 10. Keskkooli ja 1976. aastal Tartu Riikliku Ülikooli ajaloo osakonna ajaloolase-kunstiajaloolasena. 1998. aastal kaitses Tallinna Pedagoogikaülikooli kultuuriteaduskonnas magistritöö. Töötas 1978. aastast Eesti Rahvusraamatukogus vanembibliograafina. Alates 1983. aastast töötab ta Eesti Kunstimuuseumis. Oli aastatel 1983–1991 Kristjan Raua majamuuseumi juhataja, alates 1999. aastast muuseumi skulptuurikogu juhatajana. Ta on Eesti Kunstnike Liidu ja Eesti Kunstiteadlaste ja kuraatorite Ühingu liige.[viide?]